Purtarea măștii în aer liber nu mai este obligatorie, începând de azi. Țara unde se întâmplă asta.
Israelul va elimina cerinţa de a purta măşti în aer liber. Ţara are una dintre cele mai de succes campanii de vaccinare. "Ştim că purtarea măştilor în aer liber nu este la fel de eficientă ca şi în interior", a declarat dr. Eyal Leshem.
Israelul va elimina cerinţa de a purta măşti în aer liber. Ţara are una dintre cele mai de succes campanii de vaccinare.Măsura fusese în discuţie de câteva săptămâni, dar autorităţile au decis să aştepte până la sfârşitul sărbătorilor naţionale Yom Hazikaron şi Yom Haatzmaut, temându-se că sărbătorile fără mască ar putea duce la o creştere a cazurilor."Ştim că purtarea măştilor în aer liber nu este la fel de eficientă ca şi în interior", a declarat dr. Eyal Leshem, directorul Centrului pentru Medicină de Călătorie şi Boli Tropicale de la Sheba Medical Center, pentru "The Jerusalem Post"."Mai mult, vedem că mulţi oameni nu mai poartă de fapt măşti. Prin urmare, în acest moment, cu un număr redus de cazuri şi cu o majoritate a populaţiei vaccinate, ar avea sens din perspectiva epidemiologică şi a sănătăţii publice să ridicăm cerinţa", a adăugat dr. Eyal Leshem.Israelul are în prezent doar 3.000 de cazuri active, în comparaţie cu câteva zeci de mii săptămâna trecută."Nivelul deceselor este foarte scăzut datorită campaniei noastre de vaccinare de succes şi, astfel, putem uşura restricţiile", a declarat dr. Eyal Leshem.Măştile vor rămâne obligatorii în spaţiile publice închise.Tot duminică, sistemul de învăţământ va relua funcţionarea integrală după peste un an. Toţi copiii se vor întoarce să înveţe în sălile lor de clasă.